joelniklaus/EU_Wikipedias huggingface dataset:
Καταρίνα Τάικον

Η Καταρίνα Τάικον-Λάνγκχαμερ (29 Ιουλίου 1932 – Δεκέμβριος 1995) ήταν μια σουηδή Ρομά ακτιβίστρια, ηγέτης στο κίνημα των πολιτικών δικαιωμάτων, συγγραφέας και ηθοποιός, από την Καλντεράς κάστα. Ήταν η αδερφή της Ρόζας Τάικον.

Βιογραφία 
Η  Καταρίνα Τάικον γεννήθηκε το 1932 στη Σουηδία σε μία κοινωνία γεμάτη διακρίσεις και καχυποψία εναντίον των τσιγγάνων. Η μητέρα της Καταρίνα Τάικον πέθανε λίγο μετά τη γέννηση της Καταρίνα. Κατά τη διάρκεια της παιδικής ηλικίας της Τάικον, οι Ρομανί  ζούσαν ακόμα σε στρατόπεδα στη Σουηδία και έπρεπε να κινούνται συχνά, γεγονός που δυσκόλευε τα παιδιά να αποκτήσουν σχολική εκπαίδευση. Η Τάικον δεν έμαθε πώς να διαβάζει και να γράφει μέχρι που ήταν στη εφηβική ηλικία.

Η Τάικον αφιέρωσε τη ζωή της στη βελτίωση των συνθηκών για τους Ρομά ανθρώπους στη Σουηδία και σε όλο τον κόσμο. Μέσα από την ακούραστη δουλειά της, συζητώντας, γράφοντας και μιλώντας με τις σουηδικές αρχές, οι Ρομά είχαν το ίδιο δικαίωμα στη στέγαση και την εκπαίδευση με όλους τους άλλους Σουηδούς. Το 1953, η απαγόρευση της μετανάστευσης των Ρομά το 1914 έληξε. Αυτό οδήγησε σε άλλους Ρομά να αναζητήσουν καταφύγιο στη Σουηδία και ο πληθυσμός, αρχικά λιγότερο από χίλια άτομα, αυξήθηκε.

Η Τάικον προσπάθησε να πείσει τις σουηδικές αρχές ότι αυτοί οι άνθρωποι ήταν στην πραγματικότητα πολιτικοί πρόσφυγες, καθώς είχαν καταπιεστεί στις χώρες τους. Μετά από άκαρπες προσπάθειες να βοηθήσει μια ομάδα 47 Γάλλων Ρομά να αποκτήσουν άσυλο στη Σουηδία, αποφάσισε να αλλάξει τη στρατηγική της. Κατάλαβε ότι ο μόνος τρόπος για να τερματίσει τις προκαταλήψεις εναντίον του λαού της ήταν να απευθυνθεί στους νέους. Οπότε άρχισε να γράφει τη δημοφιλή σειρά παιδικών βιβλίων της για την παιδική της ηλικία, την Κατίτζη (το 1979 δημιουργήθηκε μια τηλεοπτική σειρά βασισμένη στα βιβλία). Μια ολόκληρη γενιά παιδιών στη Σουηδία μεγάλωσε διαβάζοντας τα βιβλία για την Κατίτζη.

Η Καταρίνα Τάικον πέθανε στις 30 Δεκεμβρίου 1995 από εγκεφαλική βλάβη μετά από κώμα 13 ετών, μετά από καρδιακή ανακοπή. Την είχαν αποκαλέσει ο Μάρτιν Λούθερ Κινγκ της Σουηδίας.

Φιλμογραφία 

 2015 - Taikon (Τάικον)
 1956 - Sceningång (Είσοδος σκηνής)
 1953 - Åsa-Nisse på semester
 1953 - Marianne (Μαριάν)
 1951 - Tull-Bom
 1950 - Motorkavaljerer
 1949 - Singoalla
 1948 - Uppbrott

Παραπομπές 
 

Σουηδοί συγγραφείς
Έλληνες στη Γεωργία

Η Ελληνική διασπορά στην Γεωργία, που στους ακαδημαϊκούς κύκλους θεωρείται συχνά ως κομμάτι της ευρείας, ιστορικής κοινότητας των Ποντίων ή - πιο συγκεκριμένα σε αυτήν την περιοχή - των Ελλήνων του Καυκάσου, εκτιμάται ότι περιλαμβάνει περίπου 15.000 με 20.000 κατοίκους λιγότερους από τους 100.000 κατοίκους το 1989 (15.166 σύμφωνα με την τελευταία απογραφή). Η κοινότητα έφθινε εξαιτίας του μεγάλου κύματος επαναπατρισμού στην Ελλάδα καθώς και της μετανάστευσης στην Ρωσία, πιο συγκεκριμένα στην Σταυρούπολη στην περιοχή του Βόρειου Καυκάσου της νότιας Ρωσίας. Η κοινότητα ίδρυσε την Ελληνική Ένωση στην Γεωργία, όπου υπάρχει ένα πολιτιστικό κέντρο και μια εφημερίδα με τον τίτλο Ελληνική Διασπορά.

Παραπομπές

Εξωτερικοί σύνδεσμοι 
 პონტოელი ბერძნები და ორთავიანი არწივი (Pontic Greeks and a Double-Headed Eagle) . 24 Hours. 2008-03-13 (ένα άρθρο για μια έκθεση φωτογραφίας στην Γεωργία, αφιερωμένη στον πολιτισμό των Ελλήνων μεταναστών στην Γεωργία)
Στέλιος Λεγάκης

Ο Στέλιος Λεγάκης (Αθήνα,[[7 Οκτωβρίου 1997]) είναι Έλληνας τραγουδιστής, στιχουργός και συνθέτης που το 2012, σε ηλικία 14 ετών, βγήκε νικητής στο talent show Ελλάδα Έχεις Ταλέντο. Ανήκει στο δυναμικό της Panik Records.

Βιογραφία
Ο Στέλιος Λεγάκης πριν καν συμπληρώσει τα 15 του χρόνια, κατάφερε να κερδίσει την πρώτη θέση στο talent show του ΑΝΤ1, Ελλάδα Έχεις Ταλέντο 4, για το τραγούδι.
Γεννήθηκε στις 7  Οκτωβρίου 1997. Ξεκίνησε να τραγουδάει και να παίζει κιθάρα ερασιτεχνικά στην πρώτη γυμνασίου χωρίς καμία βοήθεια. Στις αρχές του 2012 πήρε μέρος στο πρώτο casting του Ελλάδα έχεις ταλέντο όπου προκρίθηκε με μεγάλη επιτυχία στα επόμενα casting από την κριτική επιτροπή του 'Ελλάδα 'Εχεις Ταλέντο' και όπου τελικά ο κόσμος τον ανέδειξε ως τον μεγάλο νικητή του γνωστού talent show. 

To πρώτο του τραγούδι "Σαν Μαχαίρι" κυκλοφόρησε το 2013 σε μουσική του ίδιου, και σε στίχους από τον ίδιο και τη Βίκυ Γεροθόδωρου.

Δισκογραφία

Τραγούδια

Παραπομπές

Έλληνες άνδρες τραγουδιστές
Έλληνες στιχουργοί
Έλληνες συνθέτες
Μίνθη (μυθολογία)

Ήταν μία από τις κόρες του Κωκυτού την οποία μεταμόρφωσε η Περσεφόνη σε αρωματικό φυτό , την κηπαίας μίνθη (=μέντα). Έδωσε το όνομά της στο ομώνυμο βουνό της Μεσσηνίας.

Παραπομπές 

Πρόσωπα της ελληνικής μυθολογίας
Η Χώρα των Νομάδων (ταινία)

Η Χώρα των Νομάδων (αγγλικά: Nomadland) είναι ο τίτλος μιας  Αμερικανικής δραματικής κινηματογραγικής ταινίας του 2020. Την συγγραφή του σεναρίου της ταινίας, καθώς και την σκηνοθεσία της και την παραγωγή, ανέλαβε η Κλόε Ζάο, ενώ πρωταγωνιστεί η Φράνσις ΜακΝτόρμαντ ως μια γυναίκα, που αποφασίζει να εγκαταλείψει την πόλη της και να αρχίσει να περιπλανιέται στις ΗΠΑ, αφού ο σύζυγος της πεθαίνει. Ο Ντέιβιντ Στράθερν εμφανίζεται σε συμπρωταγωνιστικό ρόλο, ενώ οι πραγματικοί νομάδες Λίντα Μέι και Μπομπ Γουέλς κάνουν σύντομες εμφανίσεις. 

Η ταινία έκανε πρεμιέρα στις 11 Σεπτεμβρίου του 2020 στο Διεθνές Φεστιβάλ Κινηματογράφου Βενετίας, όπου και κέρδισε τον Χρυσό Λέοντα.Στις 4 Δεκεμβρίου του 2020 είχε μια περιορισμένη κυκλοφορία σε συγκεκριμένους κινηματογράφους και πρωτοέγινε η ταινία διαθέσιμη στο Hulu στις 19 Φεβρουαρίου του 2021.Η ταινία τα πήγε καλά στο box office αποφέροντας παγκοσμίως $39 εκατομμύρια με προϋπολογισμό $5 εκατομμυρίων και έλαβε κυρίως θετικές κριτικές, οι οποίες επαίνεσαν κυρίως την σκηνοθεσία, το μοντάζ, το σενάριο, την φωτογραφία της καθώς και τις ερμηνείες των Φράνσις ΜακΝτόρμαντ και Ντέιβιντ Στράθερν. Η ταινία έχει βαθμολογηθεί στο Metacritic ως η τρίτη καλύτερη ταινία του 2020.

Στην 93η Απονομή των Βραβείων Όσκαρ, η ταινία κέρδισε τα βραβεία Καλύτερης ταινίας, Σκηνοθεσίας και Α' Γυναικείου Ρόλου. Είναι η πρώτη ταινία της Searchlight Pictures που κέρδισε Όσκαρ Καλύτερης Ταινίας απο τότε που η Walt Disney Company αγόρασε περιουσιακά στοιχεία της 21st Century Fox. Επίσης, η ταινία κέρδισε Χρυσή Σφαίρα Καλύτερης Δραματικής Ταινίας και Χρυσή Σφαίρα Καλύτερης Σκηνοθεσίας στην 78η απονομή των Χρυσών Σφαιρών.

Παραπομπές

Εξωτερικοί Σύνδεσμοι
 Επίσημη ιστοσελίδα
 Η Χώρα των Νομάδων στο IMDB

Αμερικανικές ταινίες
Ταινίες του 2020
Αμερικανικές δραματικές ταινίες
Όσκαρ Καλύτερης Ταινίας
Ταινίες των οποίων ο σκηνοθέτης κέρδισε Όσκαρ Καλύτερης Σκηνοθεσίας
Ταινίες με ηθοποιό που κέρδισε Όσκαρ Α΄ Γυναικείου Ρόλου
Αγγλόφωνες ταινίες
Ταινίες τοποθετημένες στην Καλιφόρνια
Ταινίες τοποθετημένες στη Νεβάδα
Ταινίες παραγωγής Searchlight Pictures
Μεσοχώρι Δράμας

Το Μεσοχώρι ή Μεσόχωρο είναι ημιορεινό χωριό της Ανατολικής Μακεδονίας στα όρια της Περιφερειακής Ενότητας Δράμας με την Περιφερειακή Ενότητα Ξάνθης.

Γεωγραφία - Αξιοθέατα
Το Μεσοχώρι είναι κτισμένο στις δυτικές όχθες του ποταμού Νέστου σε υψόμετρο 140 μέτρα. Απέχει 37 χλμ. ΒΑ.  από τη Δράμα, 51 χλμ. Δ.-ΒΔ. από την Ξάνθη και περίπου 3 χλμ. Δ. από το Παρανέστι (έδρα του δήμου) ανάμεσα με το οποίο περνάει ο ποταμός. Βορειοδυτικά του χωριού είναι το Καρποφόρο και νότια το Αηδονόκαστρο ενώ στην ίδια κατεύθυνση περνάει η σιδηροδρομική γραμμή Θεσσαλονίκης - Αλεξανδρούπολης και η ΕΟ Δράμας - Ξάνθης. Στο παλιό δημοτικό σχολείο στεγάζεται ο Φορέας Διαχείρισης του Εθνικού Πάρκου της Οροσειράς Ροδόπης ενώ βορειοδυτικά προς το Καρποφόρο βρίσκεται η εναλλακτική κοινότητα συντήρησης και διάδοσης παραδοσιακών σπόρων "Πελίτι". Στη δυτική άκρη του Μεσοχωρίου και δίπλα στην κοινότητα Πελίτι είναι ο οικισμός φιλοξενίας του Κέντρου Περιβαλλοντικής Εκπαίδευσης (Κ.Π.Ε.)  Παρανεστίου που έχει τη δυνατότητα φιλοξενίας 120 ατόμων και ο οποίος είχε δημιουργηθεί παλιότερα χρόνια για τις ανάγκες στέγασης των εργαζομένων της ΔΕΗ στην κατασκευή των φραγμάτων της περιοχής.

Ιστορία - Διοικητικά 
Η παλιά του ονομασία, από την περίοδο της τουρκοκρατίας, είναι Τσιφλίκ Μαχαλέ και οι μουσουλμάνοι κάτοικοί του με την ανταλλαγή πληθυσμών μετακινήθηκαν στην Τουρκία ενώ στο χωριό ήρθαν και εγκαταστάθηκαν 28 οικογένειες προσφύγων (106 άτομα). Αναφέρεται μετά την απελευθέρωση ως Τσιφλίκ Μαχαλέ το 1927 στο  ΦΕΚ 76Α - 02/05/1927 να μετονομάζεται σε Μεσόχωρον. Σύμφωνα με το Πρόγραμμα «Καλλικράτης» ανήκει στην τοπική κοινότητα Παρανεστίου που υπάγεται στη δημοτική ενότητα Παρανεστίου του Δήμου Παρανεστίου και σύμφωνα με την απογραφή του 2011 έχει 105 κατοίκους.

Εξωτερικοί σύνδεσμοι 

 Ιστοσελίδα του Φορέα Διαχείρισης του Εθνικού Πάρκου Οροσειράς Ροδόπης
 Η συλλογή σπόρων του Πελίτι στο https://www.youtube.com/
 Το Μεσοχώρι από την ιστοσελίδα του Δημοτικού Σχολείου Παρανεστίου
 Η ιστοσελίδα του Κέντρου Περιβαλλοντικής Εκπαίδευσης Παρανεστίου

Παραπομπές 

Χωριά του νομού Δράμας
Δήμος Παρανεστίου
Δουλεία στην Αφρική

Η δουλεία είναι διαδεδομένη στην Αφρική και κοινό στοιχείο σε διάφορες περιοχές της ήδη από την αρχαιότητα, όπως και σε ένα μεγάλο μέρος του υπόλοιπου αρχαίου κόσμου. Όταν το εμπόριο σκλάβων ξεκίνησε από την Σαχάρα, τον Ινδικό Ωκεανό και τον Ατλαντικό Ωκεανό, πολλά από τα ήδη υπάρχοντα συστήματα εμπορίας σκλάβων άρχισαν να προμηθεύονται αιχμαλώτους για να πουληθούν ως σκλάβοι έξω από την Αφρική. Η δουλεία στην σύγχρονη Αφρική εξακολουθεί να εφαρμόζεται παρόλο που είναι παράνομη.

Η δουλεία στην Αφρική ασκήθηκε με πολλούς διαφορετικούς τρόπους : η δουλεία λόγω χρεών, η δουλεία των αιχμαλώτων πολέμου, η δουλεία των στρατιωτών, η δουλειά για πορνεία και η δουλεία εγκληματιών ασκούνταν σε διάφορα μέρη της Αφρικής. Η δουλεία για οικιακούς και δικαστικούς σκοπούς ήταν ευρέως διαδεδομένη σε ολόκληρη την Αφρική. Η δουλεία για αγροτικές εργασίες υφίστατο επίσης κυρίως στην ανατολική ακτή της Αφρικής και σε τμήματα της δυτικής Αφρικής. Η σημασία της εν λόγω δουλείας αυξήθηκε κατά τον 19ο αιώνα, λόγω της κατάργησης του εμπορίου σκλάβων στον Ατλαντικό Ωκεανό. Πολλά αφρικανικά κράτη, που εξαρτώνται από το διεθνές εμπόριο σκλάβων, επαναπροσανατολίζουν τις οικονομίες τους προς το νόμιμο εμπόριο που ασκείται από δουλεμπόρους.

Παραπομπές

Περαιτέρω μελέτη 
 
 
  at Wikisource
 
 
 
 Bas Lecocq and Eric Komlavi Hahonou (2015). Exploring Post-Slavery in Contemporary Africa, The international Journal of African History Studies. Vol 48. No. 2. Boston University African Study Center.
 Klein, Martin A. (2009). The Study of Slavery in Africa, Journal of African History . Vol. 19. No. 4. Great Britain, Cambridge University Press.

Εξωτερικοί σύνδεσμοι 

 Twentieth Century Solutions of the Abolition of Slavery
 The story of Africa: Slavery
 "The impact of the slave trade on Africa," Le Monde diplomatique
 "Ethiopia, Slavery and the League of Nations" Abyssinia/Ethiopia slavery and slaves trade

Αφρική
Ιστορία της Αφρικής
Κύπελλο υδατοσφαίρισης ανδρών 2021

Το Κύπελλο Ελλάδος πόλο ανδρών της περιόδου 2020-21 διεξήχθη με τη συμμετοχή των 8 πρώτων ομάδων της βαθμολογίας από την Α1 κατηγορία. Έγινε υπο τη μορφή F-8 στο Κολυμβητήριο της Βουλιαγμένης στις 21-23/5.   

Τον τίτλο κατέκτησε ο Ολυμπιακός για 22η φορά στην ιστορία του.

Το πανόραμα του F-8

Κατάταξη
 Ολυμπιακός: Κυπελλούχος Ελλάδος 2021
  Α.Ε.Κ.
  Ν.Ο. Βουλιαγμένης και ΓΣ Περιστερίου

Παραπομπές 

2021
Υδατοσφαίριση το 2020
Υδατοσφαίριση το 2021
Γκραν Πρι Πορτογαλίας 2021 (Φόρμουλα 1)

Το Γκραν Πρι Πορτογαλίας 2021 ήταν ο τρίτος αγώνας για το Παγκόσμιο πρωτάθλημα Φόρμουλα 1 (2021). Διεξήχθη στην πίστα Algarve International Circuit στο Πορτιμάο της Πορτογαλίας το τριήμερο 30 Απριλίου-2 Μαΐου 2021.

Πρόγραμμα τριημέρου

Ελαστικά

Συμμετέχοντες και επιλεγμένα ελαστικά 

Για το 2021 η Pirelli έχει κάνει μια συγκεκριμένη επιλογή ελαστικών για όλους τους οδηγούς που θα ειναι ίδια για όλους τους αγώνες.

Ελεύθερα δοκιμαστικά

Free Practice 1 (FP1) 

Στα πρώτα δοκιμαστικά της Παρασκευής, στις 30 Απριλίου 2021, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.

Free Practice 2 (FP2) 

Στα δεύτερα δοκιμαστικά της Παρασκευής, στις 30 Απριλίου 2021, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.

Free Practice 3 (FP3) 

Στα τρίτα δοκιμαστικά του Σαββάτου, στις 1 Μαΐου 2021, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.

Κατατακτήριες δοκιμές 

Οι κατατακτήριες δοκιμές έλαβαν μέρος το Σάββατο 1 Μαΐου 2021, λίγες ώρες μετά το FP3. Την Pole Position κέρδισε ο Βαλτέρι Μπότας με τον Λιούις Χάμιλτον να συμπληρώνει την 1η σειρά της εκκίνησης.

Έντονοι χαρακτήρες - Pole positionΠλάγιοι χαρακτήρες - Ταχύτερος γύρος κάθε Q

Αγώνας

Τελική κατάταξη 

 – Συμπεριλαμβάνεται και 1 πόντος για τον ταχύτερο γύρο του αγώνα.<br/ >

† - Εγκατέλειψε αλλά κατατάχθηκε καθώς είχε συμπληρώσει το 90% της διαδρομής.

Βαθμολογίες μετά τον αγώνα 

Βαθμολογία οδηγών

Βαθμολογία Κατασκευαστών

 Σημείωση: Και στις δύο βαθμολογίες αναγράφονται μόνο οι πέντε πρώτοι.

Παραπομπές 

Παγκόσμιο πρωτάθλημα Φόρμουλα 1 το 2021
Θρήνος για το νεκρό Χριστό (Μαντένια)

Ο Θρήνος για το νεκρό Χριστό (στα ιταλικά: Lamento sul Cristo morto) είναι πίνακας του Ιταλού αναγεννησιακού ζωγράφου Αντρέα Μαντένια.

Ο πίνακας, που έχει διαστάσεις 68 x 81 εκ., ζωγραφίστηκε με τέμπερα σε καμβά και χρονολογείται μεταξύ 1475 και 1501. Ο Μαντένια ζωγράφισε το συγκεκριμένο πίνακα για το προσωπικό του παρεκκλήσι, στη Βασιλική του Αγίου Ανδρέα, στη Μάντοβα, αλλά οι γιοί του τον πούλησαν για να ξεπληρώσουν τα χρέη του.  Αφού άλλαξε πολλούς ιδιοκτήτες, ο πίνακας κατέληξε, το 1824, στην Πινακοθήκη Μπρέρα, στο Μιλάνο, όπου εκτίθεται και σήμερα. 

Στον εν λόγω πίνακα απεικονίζεται ο Χριστός νεκρός ξαπλωμένος σε μαρμάρινο τραπέζι ενώ δίπλα του θρηνούν η Παναγία, η Μαρία Μαγδαληνή και ο Άγιος Ιωάννης.  Ο Μαντένια επειδή ήθελε να δώσει έμφαση στο πρόσωπο και τον κορμό του νεκρού Χριστού ζωγράφισε τα πόδια κοντύτερα από ότι θα έπρεπε κανονικά με βάση τις διαστάσεις του σώματος. Επίσης, χρησιμοποίησε τη τεχνική του κιαροσκούρο προκειμένου να αποτυπώσει με ρεαλισμό και μεγαλύτερο βάθος τον Χριστό και τα πρόσωπα που παρευρίσκονται και θρηνούν.

Παραπομπές

Έργα ζωγραφικής
Η Θρυλική Μα Ρέινι

Η Θρυλική Μα Ρέινι (αγγλικά: Ma Rainey's Black Bottom) είναι ο τίτλος Αμερικανικής δραματικής ταινίας του 2020. Η ταινία είναι σκηνοθετημένη από τον Τζορτζ Γουλφ, γραμμένη από τον Ρούμπεν Σαντιάγο-Χάντσον και βασισμένη στο ομώνυμο θεατρικό έργο. Η ταινία και το θεατρικό ακολουθούν την σημαντική καλλιτέχνιδα Μα Ρέινι στο Σικάγο της δεκαετίας του 1920 και πρωταγωνιστούν ο Τσάντγουικ Μπόουσμαν και η Βαϊόλα Ντέιβις. 

Το πρότζεκτ αρχικά ανακοινώθηκε το 2013 μαζί με την ταινία Εμπόδια του Ντένζελ Ουάσινγκτον ως μέλος μιας συμφωνίας με το HBO. Ο Ουάσινγκτον επίσης ασχολήθηκε και με την παραγωγή της ταινίας. Τελικά το Netflix ανέλαβε να κάνει την ταινία και τα γυρίσματα άρχισαν στο Πίτσμπουργκ το 2019. Ο Μπόουσμαν πέθανε μετά την ολοκλήρωση των γυρισμάτων και η ταινία είναι αφιερωμένη στην μνήμη του. 

Η ταινία έκανε πρεμιέρα στους κινηματογράφους στις 25 Νοεμβρίου του 2020, ενώ στο Netflix στις 18 Δεκεμβρίου. Έλαβε εξαιρετικές κριτικές από τους κριτικούς και κέρδισε στην  93η Απονομή των Βραβείων της Όσκαρ το Όσκαρ Καλύτερου Σχεδιασμού Κουστουμιών και το Όσκαρ Καλύτερου Μακιγιάζ από πέντε συνολικά υποψηφιότητες.

Παραπομπές 

Αμερικανικές ταινίες
Ταινίες του 2020
Αμερικανικές δραματικές ταινίες
Αμερικανικές μουσικές δραματικές ταινίες
Αμερικανικές μουσικές ταινίες
Ταινίες που κέρδισαν Όσκαρ Καλύτερης Ενδυματολογίας
Βιογραφικές ταινίες
Αμερικανικές βιογραφικές ταινίες
Κύπελλο υδατοσφαίρισης γυναικών 2021

Το Κύπελλο Ελλάδος πόλο γυναικών της περιόδου 2020-21 διεξήχθη με τη συμμετοχή των 4 πρώτων ομάδων της βαθμολογίας από την Α1 κατηγορία. Έγινε υπο τη μορφή F-4 στο Κολυμβητήριο της Βουλιαγμένης στις 22-23/5.   
Κυπελλούχος αναδείχθηκε ο Ολυμπιακός για 3η φορά στην ιστορία του.

Ημιτελικοί

Τελικός

Παραπομπές 

Υδατοσφαίριση στην Ελλάδα
Υδατοσφαίριση το 2020
Υδατοσφαίριση το 2021
Επί του Όρους Ομιλία

Η Επί του Όρους Ομιλία  είναι μία από τις ομιλίες του Ιησού Χριστού, η οποία δίνει έμφαση στην ηθική διδασκαλία του που βρίσκεται στο Κατά Ματθαίον Ευαγγέλιον (κεφάλαια 5, 6 και 7). 

Αποτελεί την πιο γνωστή ομιλία του Ιησού Χριστού. Περιλαμβάνει μερικές από τις πιο γνωστές διδασκαλίες του Ιησού, όπως οι Μακαρισμοί, την Κυριακή προσευχή, το γνωστό Πάτερ Ημών.

Παραπομπές

Προσευχές
Βιβλικές εκφράσεις
Το Χαμόγελο του Πόνου

Το Painful Smile (Στα ελληνικά: Το χαμόγελο του πόνου) είναι μια ταινία μικρού μήκους σε σκηνοθεσία Christos Arfanis. Στη ταινία πρωταγωνιστούν οι Chiara Koskina, Makis Papaefstathiou και Sofia Rousou, ενώ η παραγωγή είναι του George Palierakis και του Akis Charizanis.

Υπόθεση 
Η ταινία ακολουθεί μια έφηβη, της οποίας η σεξουαλική ελευθερία παραβιάζεται.

Βραβεύσεις 

 Τιμητική Αναφορά στο Athens International Monthly Art Film Festival

Εξωτερικοί σύνδεσμοι 

 Πληροφορίες στο imdb

Παραπομπές 

Ελληνικές ταινίες
Ταινίες μικρού μήκους
Ταινίες του 2019
Μαυρολεύκη Δράμας

Η Μαυρολεύκη είναι πεδινό χωριό της Ανατολικής Μακεδονίας στην Περιφερειακή Ενότητα Δράμας.

Γενικά και ιστορικά στοιχεία 
Η Μαυρολεύκη βρίσκεται στην πεδιάδα της Δράμας με υψόμετρο 48 μέτρα, σε απόσταση 12 χλμ. Ν.-ΝΔ. από την πόλη και 22 χλμ. ΝΑ. από την Προσοτσάνη (έδρα δήμου). Το χωριό είναι κτισμένο ανάμεσα στους οικισμούς Φωτολίβος (Δ.), Κουδούνια (Β.) και Νεροφράκτης (Α.-ΝΑ.) ενώ στη δυτική άκρη του περνάει η τάφρος της Αγίας Βαρβάρας και στην νοτιοανατολική η τάφρος Δοξάτου. Η παλιά του ονομασία, από την τουρκοκρατία ήταν Καρά Καβάκ, οι κάτοικοί του  χριστιανοί και μουσουλμάνοι ενώ με την ανταλλαγή πληθυσμών ήρθαν και εγκαταστάθηκαν 82 οικογένειες προσφύγων από την Ανατολική Θράκη (360 άτομα)

Μετά την απελευθέρωση αναφέρεται ως Καρά-Καβάκι το 1919 στο ΦΕΚ 251Α - 20/11/1919 να προσαρτάται στην τότε κοινότητα Καλαμπακίου. Το 1927 με το ΦΕΚ 76Α - 02/05/1927 μετονομάστηκε σε Μαυρολεύκη και το 1936 με το ΦΕΚ 262Α - 16/06/1936 ορίστηκε έδρα της ομώνυμης νεοϊδρυθείσας  κοινότητας. Σύμφωνα με το Πρόγραμμα «Καλλικράτης» αποτελεί την τοπική κοινότητα Μαυρολεύκης που υπάγεται στη δημοτική ενότητα Σιταγρών του Δήμου Προσοτσάνης και σύμφωνα με την απογραφή του 2011 έχει ως πληθυσμό 418 κατοίκους.

Εξωτερικοί σύνδεσμοι
 Αναστενάρια Μαυρολεύκη Δράμας 2017 3 στο https://www.youtube.com/
 Στην Μαυρολεύκη Δράμας αναβιώνει το έθιμο των Αναστενάρηδων  από τον ιστότοπο http://www.proinos-typos.gr/

Παραπομπές 

Χωριά του νομού Δράμας
Δήμος Προσοτσάνης
Αίγειρος Δράμας

Ο Αίγειρος είναι ακατοίκητο ημιορεινό χωριό της Ανατολικής Μακεδονίας στην Περιφερειακή Ενότητα Δράμας..

Γενικά και ιστορικά στοιχεία 
Ο Αίγειρος βρίσκεται προς τα όρια με την Περιφερειακή Ενότητα Καβάλας και είναι κτισμένος στους δυτικούς πρόποδες των Ορέων Λεκάνης σε υψόμετρο 320 μέτρα. Το χωριό απέχει 23 χλμ. ΒΑ. από το Καλαμπάκι (έδρα δήμου), 21 χλμ. Α.-ΝΑ. από τη Δράμα και 40 χλμ. Β.-ΒΔ. από την Καβάλα. Αρκετά σπίτια του είναι ερειπωμένα ενώ διατηρείται σε καλή κατάσταση η εκκλησία του Αγίου Γεωργίου που κάθε χρόνο πανηγυρίζει και συγκεντρώνει τους παλιούς κατοίκους του χωριού. Η παλιά ονομασία του, στην περίοδο της τουρκοκρατίας, ήταν Καβακλή που στα τουρκικά σημαίνει το δένδρο λεύκα και οι μουσουλμάνοι κάτοικοί του, μετά την Μικρασιατική καταστροφή και την Ελληνοτουρκική ανταλλαγή πληθυσμών του 1923 μετακινήθηκαν στην Τουρκία ενώ στο χωριό ήρθαν και εγκαταστάθηκαν αρχικά 114 οικογένειες προσφύγων (489 άτομα) από την Μπάφρα της Μικρά Ασίας. Μετά την απελευθέρωση αναφέρεται ως Καβακλή το 1919 στο ΦΕΚ 251Α - 20/11/1919 να προσαρτάται στην τότε κοινότητα Νουσρατλή (σημερινός Νικηφόρος). Το 1927 με το ΦΕΚ 76Α - 02/05/1927 μετονομάστηκε σε Αίγειρος. Σύμφωνα με το Πρόγραμμα «Καλλικράτης» μαζί με τα Πηγάδια και τα Περιστέρια αποτελούν την τοπική κοινότητα Πηγαδίων που υπάγεται στη δημοτική ενότητα Δοξάτου του Δήμου Δοξάτου και σύμφωνα με την απογραφή του 2011 δεν έχει μόνιμο πληθυσμό.

Πληθυσμός

Εξωτερικοί σύνδεσμοι 

 Αίγειρος Δράμας. Walking in Hellas - 2019 από τον ιστότοπο http://nikost.gr/

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
Εγκυκλοπαίδεια Πάπυρος Λαρούς, 1963 (ΠΛ) 

Κωμοπόλεις του νομού Δράμας
Δήμος Δοξάτου
Κολλέγιο Ντάρτμουθ

Το Κολλέγιο Ντάρτμουθ (αγγλικά: Dartmouth College) είναι ιδιωτικό ερευνητικό πανεπιστήμιο στο Νιου Χάμσαϊρ και συγκεκριμένα στο Χάνοβερ. Είναι ένα από τα οκτώ πανεπιστήμια της Άιβι Λιγκ, τα οποία θεωρούνται τα καλύτερα στις Ηνωμένες Πολιτείες. Έχοντας ιδρυθεί το 1769, το Ντάρτμουθ είναι το ένατο παλιότερο πανεπιστήμιο στις ΗΠΑ και ένα από τα εννέα "αποικιακά κολέγια", τα οποία ιδρύθηκαν πριν από την Αμερικανική Επανάσταση. Αν και το Ντάρτμουθ ιδρύθηκε για την εκπαίδευση ιθαγενών πληθυσμών της Αμερικής στην Χριστιανική θεολογία και στις ελευθερίες τέχνες, οι φοιτητές του πανεπιστημίου ήταν κυρίως Αμερικανοί Προτεστάντες και Μεθοδιστές. Κατά την διάρκεια του 20ου αιώνα, το πανεπιστήμιο σταδιακά πέρασε από την σχετική αφάνεια στην παγκόσμια φήμη.  

Το Ντάρτμουθ αποτελείται από πέντε σχολές και είναι το μικρότερο πανεπιστήμιο της Άιβι Λιγκ.

Προσωπικότητες που συνδέονται με το Ντάρτμουθ 

Τρεις απόφοιτοι του Ντάρτμουθ έχουν κερδίσει Βραβεία Νόμπελ: ο Όουεν Τσάμπερλεϊν, ο Κ. Μπάρι Σάρπλες και ο Τζορτζ Σνελ. 

Άλλοι σημαντικοί απόφοιτοι είναι οι:

 Νέλσον Ροκφέλερ
 Ρόμπερτ Φροστ
 Κίρστεν Γκίλιμπραντ
 Ρόμπερτ Ράιχ
 Σόντα Ράιμς
 Ντέιβιντ Μπένιοφ
 Φρεντ Ρότζερς
 Ντέιβιντ Χάρμπορ
 Μέριλ Στριπ
 Αίσα Τάιλερ
 Τζόζεφ Κάμπελ
 Τζέιμς Φόρεσταλ

Παραπομπές 

Πανεπιστήμια στις Ηνωμένες Πολιτείες Αμερικής
Νιου Χάμσαϊρ
Μέγκαν Τρέινορ

Η Μέγκαν Ελίζαμπεθ Τρέινορ (γενν. 22 Δεκεμβρίου 1993) είναι Αμερικανίδα τραγουδίστρια, τραγουδοποιός και κριτής του ταλέντου. Έφτασε στο παρασκήνιο και υπέγραψε με την Epic Records το 2014 και κυκλοφόρησε το ντεμπούτο τραγούδι της All About That Bass το οποίο έφτασε στο νούμερο ένα στο Us Billboard Hot 100 char και πούλησε 11 εκατομμύρια αντίτυπα παγκοσμίως.

Παραπομπές

Αμερικανίδες τραγουδίστριες
Αμερικανοί τραγουδοποιοί
Πλατεία Αμπάι

Η πλατεία Αμπάι () είναι μια πλατεία της πόλης στο Αλμάτι, Καζακστάν. Έχει πάρει το όνομά της από τον ποιητή του Καζακστάν και διαφωτιστή Αμπάι Κουνανμπαγιουλί, του οποίου το μνημείο βρίσκεται στη μέση της πλατείας. Η πλατεία διαθέτει δημόσιο κήπο και μια σειρά από σιντριβάνια με γρανίτη. Η πλατεία βρίσκεται μπροστά από το Παλάτι της Δημοκρατίας και γύρω από αυτό είναι το Ξενοδοχείο Καζακστάν, ο κινηματογράφος Arman και ένας καλωδιακός σταθμός, που  συνδέει με το Πάρκο Κοκ Τόμπε. 

Η πλατεία Αμπάι είναι γνωστό ότι χρησιμοποιείται συχνά ως χώρος για δημόσιες συγκεντρώσεις, τελετές και συναυλίες.

Ιστορία 
Αυτή η πλατεία δημιουργήθηκε αρχικά στα τέλη του 19ου αιώνα. Το 1960, στη γωνία των λεωφόρων Αμπάι και Λένιν, χτίστηκε ένα μνημείο για τον Αμπάι Κουνανμπαγιουλί, γύρω από το οποίο κτίστηκαν κτήρια τα επόμενα χρόνια με τον κινηματογράφο Arman και τον σταθμό τελεφερίκ στο Κοκ Τόμπε. Το 1970, κατασκευάστηκε το παλάτι Λένιν (τώρα Παλάτι της Δημοκρατίας) το οποίο στη συνέχεια κατασκευάστηκε το Ξενοδοχείο Καζακστάν και στο πλάι του μια μεγάλη πισίνα με σιντριβάνι.

Παραπομπές 

Αξιοθέατα στο Καζακστάν
Γιοάννα Γκρουντζίνσκα

Η Γιοάννα Γκρουντζίνσκα (πολωνικά: Joanna Grudzińska, 17 Μαΐου 1791, Πόζναν - 17 Νοεμβρίου 1831, Τσάρσκογιε Σελό) ήταν Πολωνή ευγενής, πριγκίπισσα του Γουόβιτς και δεύτερη σύζυγος του Μεγάλου Δούκα Κωνσταντίνου Πάβλοβιτς της Ρωσίας, του de facto αντιβασιλέα του Βασιλείου της Πολωνίας. Αυτός ο γάμος κόστισε στον Κωνσταντίνο το στέμμα της Ρωσίας.

Βιογραφία 
Η Γιοάννα Γκρουντζίνσκα ήταν η μεγαλύτερη από τις τρεις κόρες του κόμη Αντόνι Γκρουντζίνσκι, του τελευταίου ιδιοκτήτη της πόλης Χόντζιες. Η Γκρουντζίνσκα ήταν γνωστή για την ομορφιά της. Από το 1815, είχε σχέση με τον Μεγάλο Δούκα Κωνσταντίνο της Ρωσίας, με τον οποίο παντρεύτηκε ως δεύτερη σύζυγος του στις 27 Μαΐου 1820. Ο Κωνσταντίνος είχε παντρευτεί προηγουμένως με την Ιουλιανή της Σαξονίας-Κοβούργου-Ζάαλφελντ, η οποία τον εγκατέλειψε το 1801. Προκειμένου να δώσει την έγκριση για το γάμο του με τη Γιοάννα, ο αδελφός του Κωνσταντίνου, Αλέξανδρος Α΄ της Ρωσίας, του ζήτησε να παραιτηθεί από τα δικαιώματά του στο θρόνο της Ρωσίας υπέρ του μικρότερου αδελφού τους Νικολάου Α΄. Το απόρρητο αυτής της απόφασης, γνωστό μόνο σε έναν πολύ στενό κύκλο στην Αγία Πετρούπολη, συνέβαλε στην Εξέγερση των Δεκεμβριστών του 1825 που ακολούθησε το θάνατο του Αλεξάνδρου.

Μετά τον γάμο τους στις 8 Ιουλίου 1820, ο Αλέξανδρος ονόμασε τη Γιοάννα, Πριγκίπισσα του Γουόβιτς. Μια φρεγάτα του ρωσικού αυτοκρατορικού πολεμικού ναυτικού που ονομάστηκε προς τιμή της (Knyaginya Lovich, Княгиня Лович) ξεκίνησε το 1828 και υπηρέτησε στο μεσογειακό στόλο κατά τη διάρκεια του Ελληνικού Πολέμου της Ανεξαρτησίας και του Ρωσοτουρκικού Πολέμου (1828-1829).

Αν και από ορισμένους θεωρήθηκε προδότης, η Γιοάννα παρέμεινε πιστή στον άντρα της ακόμα και μετά τη Νοεμβριανή Εξέγερση, στην οποία πολέμησε εναντίον των Πολωνών υπηκόων του. Η αδερφή της, Μάρια Αντονίνα, παντρεύτηκε τον Στρατηγό Ντεζιντέρι Χουαπόφσκι, έναν από τους πιο σημαντικούς Πολωνούς διοικητές κατά τη διάρκεια της Εξέγερσης. Μια άλλη αδελφή της, παντρεύτηκε έναν αξιωματικό της συνοδείας του Ρώσου τσάρου.

Ο Κωνσταντίνος πέθανε από χολέρα στο Βίτσεμπσκ τον Ιούνιο του 1831, λίγο πριν την προγραμματισμένη εκκένωσή τους στην Αγία Πετρούπολη. Η Γιοάννα παρέδωσε το σώμα του στην Αγία Πετρούπολη και πέθανε τον ίδιο χρόνο. Θάφτηκε στο Τσάρσκογιε Σελό. Το 1929, τα λείψανα της εκταφιάστηκαν και ξαναθάφτηκαν στον τάφο της αδερφής της και του Στρατηγού Χουαπόφσκι στο Ρόμπιν, κοντά στο Λέσνο.

Παραπομπές

Πηγές 
 Δοκίμια της Γιοάννα Γκρουντζίνσκα στα γαλλικά και στα ρωσικά 
 Βουαντίσουαφ Μπορτνόφσκι, Wielki Książę Konstanty i Joanna Grudzińska, Wyd. Łódzkie 1981.
 Γιαν Τσίνσκι, Cesarzewicz Konstanty i Joanna Grudzińska, czyli Jakubini polscy, Βαρσοβία 1956.

Πολωνοί ευγενείς
Πολωνές του 17ου αιώνα
Πολωνές γυναίκες
Μαρί Σενγκόρ Μπάσε

Η Μαρί Σενγκόρ Μπάσε (Marie Senghor Basse ; πλήρες όνομα Marie-Thérèse Camille Senghor Basse - 1930-2019) ήταν Σενεγαλέζα ιατρός που διηύθυνε το Centre de protection maternelle et infantile (Κέντρο Προστασίας της Μητέρας και του Παιδιού) και εκπροσώπησε την Σενεγάλη στον Οργανισμό Τροφίμων και Γεωργίας των Ηνωμένων Εθνών ενώ παράλληλα διηύθυνε το Ινστιτούτο Τεχνολογίας Τροφίμων.

Βιογραφία 
Η Μπάσε ήταν ανιψιά του πρώτου Σενεγαλέζου πρωθυπουργού. Αποφοίτησε από το Τμήμα Ιατρικής του Παρισιού το 1957. 

Το 1958 προσλήφθηκε στο Bally Hospital στο Κόνακρυ και μεταφέρθηκε στο Boké Medical District της Γουινέας, που βρίσκεται στα σύνορα με την Σενεγάλη. Έζησε εκεί για δυο χρόνια. Με την επιστροφή στην Σενεγάλη, υπηρέτησε ως μόνιμη εκπρόσωπος της Σενεγάλης στον Οργανισμό Τροφίμων και Γεωργίας των Ηνωμένων Εθνών από το 1961 έως το 1966, όπου εργάστηκε μαζί με τον σύζυγό της Έντουαρντ Μπάσε, τον Σενεγαλέζο πρέσβη στην Ιταλία. Επέστρεψε στην Σενεγάλη και εργάστηκε για δυο χρόνια ως ιατρική επιθεωρήτρια στο Dakar Medical School. Το 1968 η Μπάσε έγινε διευθύντρια στο Iνστιτούτο Τεχνολογίας Τροφίμων της Σενεγάλης όπου έκανε έρευνα για την διαδικασία επεξεργασίας των φρούτων, των λαχανικών, των σιτηρών και των ζωικών προϊόντων. Η Μπάσε εμφανίζεται συχνά στην κρατική τηλεόραση της Σενεγάλης όπου προωθει "την τοπική κατανάλωση" των τροφίμων. Αυτό πραγματοποιείται μέσω της αλλαγής συμπεριφοράς και διατροφικών συνηθειών. Παρουσίασε στις νοικοκυρές και τις γυναίκες υγιεινούς τρόπους για να καταναλώνουν τοπικά προϊόντα όπως το ψωμί pamiblé, το καλαμπόκι, οι μυ συμπυκνωμένοι χυμοί και το κρέας.

Το 1981, η Μπάσε προσλήφθηκε στο προσωπικό γραφείο του πρωθυπουργού Habib Thiam ως τεχνική σύμβουλος.

Σε ηλικία 51 ετών, εισήχθη στο Dakar Business Management School και έλαβε μεταπτυχιακό στο business management το 1983. Την ίδια χρονιά προσλήφθηκε στο προσωπικό γραφείο του προέδρου Abdou Diouf ως τεχνική σύμβουλος, μια θέση που διατήρησε για δυο χρόνια.

Η Μπάσε ήταν ιδρυτικό μέλος του σενεγαλέζικου τμήματος της Αφρικανικής Πολιτιστικής Κοινότητας, ενός οργανισμού που ιδρύθηκε από τον Wole Soyinka και που παρέχει βοήθεια στους διανοούμενους και καλλιτέχνες της Αφρικής στο να υιοθετήσουν μοναδικές προκλήσεις της νεότερης εποχής.

Παραπομπές
Αμινά Μπουαγιάς

Η Αμινά Μπουαγιάς (Amina Bouayach, 10 Δεκεμβρίου 1957) είναι Μαροκινή ακτιβίστρια για τα ανθρώπινα δικαιώματα. Από τον Δεκέμβριο 2018, η Μπουαγιάς είναι πρόεδρος του Εθνικού Συμβουλίου για τα Ανθρώπινα Δικαιώματα του Μαρόκο. Από αυτήν τη θέση, επιβεβαίωσε το 2019 ότι δεν υπάρχουν "πολιτικοί κρατούμενοι στο Μαρόκο".

Απέκτησε φήμη όταν το 2006 έγινε η πρώτη γυναίκα που εκλέχθηκε πρόεδρος μιας ΜΚΟ στο Μαρόκο. Ως πρόεδρος του Μαροκινού Οργανισμού για τα Ανθρώπινα Δικαιώματα, η Μπουαγιάς εργάστηκε πάνω σε σημαντικά ζητήματα των ανθρωπίνων δικαιωμάτων στη χώρα καταγωγής της όπως τα βασανιστήρια, τα δικαιώματα των μεταναστών, τα δικαιώματα των γυναικών, τα ατομικά δικαιώματα και την κατάργηση της θανατικής ποινής.

Εκλέχθηκε αντιπρόεδρος και αργότερα γενική γραμματέας της Διεθνούς Αντιπροσωπείας για τα Ανθρώπινα Δικαιώματα το 2010 και το 2013 αντίστοιχα. Το 2016 υπηρέτησε ως η Μαροκινή πρέσβειρα στη Σουηδία και τη Λετονία.

Το 2015 έλαβε το βραβείο της γαλλικής Λεγεώνας της Τιμής στο Ραμπάτ για τη συνεχή ανάμιξή της στα ανθρώπινα δικαιώματα. Κατά τη διάρκεια της Αραβικής Άνοιξης, η Μπουαγιάς εισήγαγε την κατάργηση της θανατικής ποινής όταν ήταν στην Τυνησία και τη Λιβύη.

Παραπομπές

Εξωτερικοί σύνδεσμοι
 Amina Bouayach , OpenDemocracy.net
 Uniting activists’ forces is Amina Bouayach’s obsession 
 Human Rights Activist Amina Bouayach at the Helm of CNDH, Chaouki Benayoub, Interministerial Delegate for Human Rights
 King Mohammed VI appoints Amina Bouayach chairwoman of CNDH
 HM KING MOHAMMED VI APPOINTS MS AMINA BOUAYACH NEW PRESIDENT OF THE NATIONAL HUMAN RIGHTS COUNCIL
 King Of Sweden Receives Amina Bouayach At End Of Her Mission As Moroccan Ambasador In Stockholm
Χαριτωμένη Δράμας

Η Χαριτωμένη είναι ημιορεινό χωριό της Ανατολικής Μακεδονίας στην Περιφερειακή Ενότητα Δράμας.

Γενικά και ιστορικά στοιχεία 
Η Χαριτωμένη βρίσκεται στα δυτικά όρια με την Περιφερειακή Ενότητα Σερρών και είναι κτισμένη στους βορειοανατολικούς πρόποδες του Μενοικίου όρους σε υψόμετρο 300 μέτρα. Υπήρξε γνωστό καπνοχώρι της περιοχής. Η παλιά ονομασία, από την τουρκοκρατία ήταν Ρεσίλοβον και οι μουσουλμάνοι κάτοικοί του με την ανταλλαγή πληθυσμών μετακινήθηκαν στην Τουρκία ενώ στο χωριό ήρθαν και εγκαταστάθηκαν 121 οικογένειες προσφύγων (496 άτομα). Έτσι αναφέρεται επίσημα, μετά την απελευθέρωση, το 1920 στο ΦΕΚ 42Α - 20/02/1920 να προσαρτάται στην τότε κοινότητα Καρλικόβης (σημερινή Μικρόπολη). Το 1921 με το ΦΕΚ 184Α - 30/09/1921 ορίστηκε έδρα της ομώνυμης κοινότητας και το 1927 με το ΦΕΚ 76Α - 02/05/1927 μετονομάστηκε σε Χαριτωμένη. Σύμφωνα με το Πρόγραμμα «Καλλικράτης» αποτελεί την τοπική κοινότητα Χαριτωμένης που υπάγεται στη δημοτική ενότητα Προσοτσάνης του Δήμου Προσοτσάνης και σύμφωνα με την απογραφή του 2011 έχει ως πληθυσμό 291 κατοίκους.

Εξωτερικοί σύνδεσμοι 

 Τα Σχολεία της Χαριτωμένης του Νομού Δράμας κατά την Τουρκοκρατία, Ευάγγελος Γ. Καρσανίδης από τον ιστότοπο http://www.proinos-typos.gr/
 ”Το άναμμα της Κούπας”στην Χαριτωμένη Δράμας από τον ιστότοπο https://www.dramini.gr/

Παραπομπές 

Χωριά του νομού Δράμας
Δήμος Προσοτσάνης
Πλατανόβρυση Δράμας

Η Πλατανόβρυση είναι ένα ημιορεινό χωριό της Ανατολικής Μακεδονίας στην Περιφερειακή Ενότητα Δράμας.

Γεωγραφία - Ιστορία 
Η Πλατανόβρυση βρίσκεται στους δυτικούς πρόποδες των Ορέων Λεκάνης σε υψόμετρο 330 μέτρα. Απέχει 19 χλμ. ΝΔ. από το Παρανέστι (έδρα του δήμου) και 23 χλμ. Α. από τη Δράμα. Βόρεια και δυτικά του χωριού περνάει η ΕΟ Δράμας - Ξάνθης και βόρεια η σιδηροδρομική γραμμή Θεσσαλονίκης - Αλεξανδρούπολης. Η παλιά ονομασία, από την περίοδο της τουρκοκρατίας, είναι Όλα ή Ολά και οι μουσουλμάνοι κάτοικοί του με την ανταλλαγή πληθυσμών μετακινήθηκαν στην Τουρκία ενώ στο χωριό ήρθαν και εγκαταστάθηκαν 41 οικογένειες προσφύγων (165 άτομα). 

Μετά την απελευθέρωση αναφέρεται επίσημα το 1919 με την ονομασία Ολά  στο ΦΕΚ 251Α - 20/11/1919 να προσαρτάται στην τότε κοινότητα Κουζλού Κιόϊ (σημερινή Πλατανιά). Το 1924 με το ΦΕΚ 294Α - 24/11/1924 ορίστηκε έδρα της ομώνυμης κοινότητας και το 1927 με το ΦΕΚ 76Α - 02/05/1927 μετονομάστηκε σε Πλατανόβρυση. Σύμφωνα με το Πρόγραμμα «Καλλικράτης» μαζί με τα Παλιάμπελα, την Τερψιθέα, τον Δρυμότοπο και τα Χαμοκέρασα αποτελούν την τοπική κοινότητα Πλατανόβρυσης που υπάγεται στη δημοτική ενότητα Νικηφόρου του Δήμου Παρανεστίου και σύμφωνα με την απογραφή του 2011 ως κοινότητα έχει πληθυσμό 211 κατοίκους ενώ ως οικισμός 58.

Σημείωση 
Στον Δήμο Παρανεστίου και στον ποταμό Νέστο, αρκετά μακρύτερα από τον οικισμό - περίπου 31 χλμ. (οδηγικά) Β.-ΒΑ., υπάρχει το συνώνυμο φράγμα Πλατανόβρυσης, που είναι από σκυροδέμα και άρχισε να λειτουργεί το 1999 (βλ. θέση φράγματος: ).

Παραπομπές 

Χωριά του νομού Δράμας
Δήμος Παρανεστίου
Χακίμ Τζέφρις

Ο Χακίμ Σέκου Τζέφρις (αγγλικά: Hakeem Sekou Jeffries, 4 Αυγούστου 1970), είναι Αμερικανός πολιτικός και δικηγόρος, που υπηρετεί ως Μέλος της Βουλής των Αντιπροσώπων των Ηνωμένων Πολιτειών για την 8η περιφέρεια της Νέας Υόρκης από τον Ιανουάριο του 2013. Επίσης, υπηρετεί ως Επικεφαλής της Δημοκρατικής Διάσκεψης της Βουλής των Αντιπροσώπων από το 2019. Είναι μέλος του Δημοκρατικού Κόμματος. 

Προηγουμένως, υπηρέτησε από το 2007 έως το 2012, ως Μέλος της πολιτειακής Συνέλευσης της Νέας Υόρκης από την 57η περιφέρεια.

Εξελέγη πρώτη φορά στο Κογκρέσο των Ηνωμένων Πολιτειών, στις εκλογές του 2012, λαμβάνοντας συνολικά ποσοστό 90.1% των ψήφων. Έκτοτε έχει επανεκλεγεί 5 φορές. Στις εκλογές του 2022, έλαβε το 72.5% των ψήφων.

Βιογραφία 
Ο Χακίμ Τζέφρις, γεννήθηκε τον Αύγουστο του 1970, στο Μπρόυκλιν της Νέας Υόρκης, όπου και μεγάλωσε. 

Φοίτησε στο Λύκειο "Midwood High School" στο Μπρούκλιν, απ'όπου και αποφοίτησε το 1988. Σπούδασε Πολιτικές Επιστήμες στο Πανεπιστήμιο Μπίνγκχαμπτον, από το οποίο έλαβε πτυχίο (BA) το 1992 με διάκριση. Κατόπιν, πραγματοποίησε μεταπτυχιακές σπουδές πάνω στην Δημόσια Πολιτική στο Πανεπιστήμιο Τζόρτζταουν της Ουάσινγκτον, λαμβάνοντας μεταπτυχιακό δίπλωμα (MPP) το 1994. Στη συνέχεια, σπούδασε Νομική στο Πανεπιστήμιο της Νέας Υόρκης, και έλαβε πτυχίο νομικής (JD) με διάκριση, το 1997.

Καριέρα 
Το 1998, ολοκλήρωσε την πρακτική του άσκηση ως ασκούμενος δικηγόρος. Αρχικά εργάστηκε ως νομικός υπάλληλος στον ομοσπονδιακό δικαστή για την νότια περιοχή της Νέας Υόρκης Χάρολντ Μπέαρ.  

Από το 1998 έως το 2006, εργάστηκε ως δικηγόρος στην πολυεθνική δικηγορική εταιρεία "Paul, Weiss, Rifkind, Wharton & Garrison LLP". 

Το 2006, εξελέγη Μέλος της πολιτειακής Συνέλευσης της Νέας Υόρκης, από την 57η περιφέρεια. Επανεξελέγη με μεγάλη πλειοψηφία, το 2008 και το 2010.

Βουλή των Αντιπροσώπων των ΗΠΑ 
Στις εκλογές του 2012, ο Τζέφρις, εξελέγη Μέλος της Βουλής των Αντιπροσώπων των Ηνωμένων Πολιτειών για την 8η κογκρεσιακή περιφέρεια της Νέας Υόρκης, με ποσοστό 90% έναντι 8,6% του τότε Ρεπουμπλικανού ανθυποψήφιού του. Επανεξελέγη το 2014 (92%), το 2016 (93,3%), το 2018 (94,2%), το 2020 (84,8%) και το 2022 (72.5%).

Η 8η κογκρεσιακή περιφέρεια της Νέας Υόρκης που αντιπροσωπεύει ο Τζέφρις στη Βουλή των Αντιπροσώπων, περιλαμβάνει περιοχές στο ανατολικό Μπρούκλιν και στο νοτιοδυτικό Κουίνς. 

Στις 3 Ιανουαρίου 2019, ανέλαβε την ηγεσία της Διάσκεψης των Δημοκρατικών Βουλευτών στην Βουλή των Αντιπροσώπων των ΗΠΑ.

Παραπομπές

Εξωτερικοί σύνδεσμοι
 

Μέλη της Βουλής των Αντιπροσώπων (ΗΠΑ)
Νέα Υόρκη (πολιτεία)
Κουίνς
Πολιτικοί του Δημοκρατικού Κόμματος (ΗΠΑ)
Αμερικανοί δικηγόροι
Αμερικανοί νομικοί
Αμερικανοί πολιτικοί
Αφροαμερικανοί
__ΕΥΡΕΤΗΡΙΟ__
Κρις Παππάς

Ο Κρίστοφερ Τσαρλς Παππάς (αγγλικά: Christopher "Chris" Charles Pappas, 4 Ιουνίου 1980), είναι Ελληνοαμερικανός πολιτικός και επιχειρηματίας, που υπηρετεί ως Μέλος της Βουλής των Αντιπροσώπων των Ηνωμένων Πολιτειών για την 1η κογκρεσιακή περιφέρεια του Νιού Χάμσαϊρ από τον Ιανουάριο του 2019. Είναι μέλος του Δημοκρατικού Κόμματος. 

Προηγουμένως, υπηρέτησε ως Μέλος του Εκτελεστικού Συμβουλίου του Νιού Χάμσαϊρ από την 4η περιφέρεια, από το 2013 έως το 2019. Επίσης, έχει υπηρετήσει ως Μέλος της πολιτειακής Βουλής των Αντιπροσώπων του Νιου Χάμσαϊρ για την κομητεία του Χίλσμπορο, από το 2002 έως το 2004.  

Εξελέγη πρώτη φορά στο Κογκρέσο των Ηνωμένων Πολιτειών, στις εκλογές του 2018, νικώντας με ποσοστό 53.6% έναντι 45.0% του τότε Ρεπουμπλικανού ανθυποψήφιού του. Επανεξελέγη στις εκλογές του 2020, με ποσοστό 51.3% έναντι 46.2% του Ρεπουμπλικανού ανθυποψήφιού του.  

Είναι το πρώτο ανοιχτά ομοφυλόφιλο μέλος του Κογκρέσου των Ηνωμένων Πολιτειών, που αντιπροσωπευει την πολιτεία του Νιού Χάμσαϊρ.

Βιογραφία 
Ο Κρις Παππάς, γεννήθηκε τον Ιούνιο του 1980 στο Μάντσεστερ της πολιτείας του Νιου Χάμσαϊρ, όπου και μεγάλωσε, από γονείς Ελληνικής καταγωγής. Αποφοίτησε το Λύκειο "Manchester Central High School" στο Μάντσεστερ, το 1998. Κατόπιν, σπούδασε πολιτικές επιστήμες και κυβέρνηση, στο Πανεπιστήμιο Χάρβαρντ, και έλαβε πτυχίο (BA) το 2002. 

Ξεκίνησε να εργάζεται από το 1996 (όταν ήταν ακόμα στο Λύκειο), στην εκστρατεία της τότε πολιτειακής γερουσιάστριας Τζιν Σαχίν για το αξίωμα του κυβερνήτη της πολιτείας. Από το 2002, υπηρετεί ως εκλεγμένο πρόσωπο στη πολιτεία.

Προσωπική ζωή 
Ο Κρις Παππάς, είναι συνιδιοκτήτης ενός εστιατορίου στο Μάντσεστερ. 

Ο Παππάς, είναι ανοιχτά ομοφυλόφιλος. Τον Δεκέμβριο του 2021 ανακοίνωσε πως αρραβωνιάστηκε τον σύντροφό του Βαν Μπέντλεϊ. 

Είναι Ορθόδοξος Χριστιανός, και είναι μέλος της Αρχιεπισκοπής Αμερικής.

Παραπομπές

Εξωτερικοί σύνδεσμοι
 

Μέλη της Βουλής των Αντιπροσώπων (ΗΠΑ)
Νιου Χάμσαϊρ
Πολιτικοί του Δημοκρατικού Κόμματος (ΗΠΑ)
Ελληνοαμερικανοί
Αμερικανοί πολιτικοί
Αμερικανοί επιχειρηματίες
ΛΟΑΤ πρόσωπα από τις ΗΠΑ
__ΕΥΡΕΤΗΡΙΟ__
Απόφοιτοι του Πανεπιστημίου Χάρβαρντ
Τείχος Δράμας

Το Τείχος είναι ημιορεινό χωριό της Ανατολικής Μακεδονίας στην Περιφερειακή Ενότητα Δράμας.

Γεωγραφία 
Το Τείχος βρίσκεται στα όρια με την Περιφερειακή Ενότητα Καβάλας, στις ανατολικές πλαγιές του βουνού Μεγαλοβούνι σε υψόμετρο 380 μέτρα. Απέχει 24 χλμ. ΝΔ. από το Παρανέστι (έδρα του δήμου), 20 χλμ. Α.-ΒΑ. από τη Δράμα και 43 χλμ. Β.-ΒΔ. από την Καβάλα. Δυτικά του χωριού, στο Μεγαλοβούνι ή Κοτζά ή Κοτζά Νταγ (υψόμετρο κορυφής 1.117 μέτρα) είναι το πρώτο αιολικό πάρκο της Δράμας ισχύος 22MW.

Ιστορία 
Η παλιά ονομασία, από την περίοδο της τουρκοκρατίας, είναι Σουρουτζουλέρ και οι μουσουλμάνοι κάτοικοί του με την ανταλλαγή πληθυσμών μετακινήθηκαν στην Τουρκία ενώ στο χωριό ήρθαν και εγκαταστάθηκαν 38 οικογένειες προσφύγων (152 άτομα). Έτσι αναφέρεται, μετά την απελευθέρωση, το 1919 στο ΦΕΚ 251Α - 20/11/1919 να προσαρτάται στην τότε κοινότητα Νουσρατλή (σημ. Νικηφόρου). 

Το 1927 με το ΦΕΚ 76Α - 02/05/1927 μετονομάστηκε σε Τείχος. 

Σύμφωνα με το Πρόγραμμα «Καλλικράτης» μαζί με το Άνω Πυξάρι, τον Γύρο και το Υψηλόκαστρο αποτελούν την τοπική κοινότητα  Άνω Πυξαρίου που υπάγεται στη δημοτική ενότητα Νικηφόρου του Δήμου Παρανεστίου και σύμφωνα με την απογραφή του 2011 έχει πληθυσμό 63 κατοίκους.

Εξωτερικοί σύνδεσμοι 

 Αιολικό Πάρκο - Μεγαλοβούνι Δράμας στο https://www.youtube.com/

Παραπομπές 

Χωριά του νομού Δράμας
Δήμος Παρανεστίου
Στιβ Σκαλίζ

Ο Στίβεν Τζόζεφ Σκαλίζ (αγγλικά: Stephen "Steve" Joseph Scalise, 6 Οκτωβρίου 1965), είναι Αμερικανός πολιτικός, που υπηρετεί ως Μέλος της Βουλής των Αντιπροσώπων των Ηνωμένων Πολιτειών για την 1η περιφέρεια της Λουιζιάνα από τον Ιανουάριο του 2008. Από το 2019, υπηρετεί ως Υφηγητής της Μειοψηφίας της Βουλής των Αντιπροσώπων των Ηνωμένων Πολιτειών. Είναι μέλος του Ρεπουμπλικανικού Κόμματος.

Έχει υπηρετήσει και ως Υφηγητής της Πλειοψηφίας της Βουλής των Αντιπροσώπων από το 2014 έως το 2019.

Προηγουμένως, υπηρέτησε ως Μέλος της Γερουσίας της Λουιζιάνα για την 9η περιφέρεια από τον Ιανουάριο έως τον Μάιο του 2008, καθώς και ως Μέλος της Βουλής των Αντιπροσώπων της Λουιζιάνα από την 82η περιφέρεια, από το 1996 έως το 2008.

Τον Ιούνιο του 2017, έγινε απόπειρα δολοφονίας εις βάρος του. Ο Σκαλίζ, πυροβολήθηκε και τραυματίστηκε σοβαρά κατά τη διάρκεια προπόνησης μπέιζμπολ στη Βιρτζίνια, υποβάλλοντας τον σε πολύμηνη θεραπεία, επιστρέφοντας στο Κογκρέσο, στις 28 Σεπτεμβρίου 2017.

Βιογραφία 
Ο Στιβ Σκαλίζ, γεννήθηκε τον Οκτώβριο του 1965 στη Νέα Ορλεάνη της Λουιζιάνας των ΗΠΑ, όπου και μεγάλωσε. Η καταγωγή του έλκεται από την Ιταλία. 

Φοίτησε στο Καθολικό Λύκειο "Archbishop Rummel High School" στο Μέτερι, το οποίο αποφοίτησε το 1983. Σπούδασε Πληροφορική και Πολιτικές Επιστήμες, στο Πολιτειακό Πανεπιστήμιο της Λουιζιάνας στο Μπάτον Ρουζ, και έλαβε πτυχίο (BS) το 1989.

Παραπομπές

Εξωτερικοί σύνδεσμοι
 

__ΕΥΡΕΤΗΡΙΟ__

Μέλη της Βουλής των Αντιπροσώπων (ΗΠΑ)
Λουιζιάνα
Πολιτικοί του Ρεπουμπλικανικού Κόμματος (ΗΠΑ)
Ηγέτες εν ενεργεία
Αμερικανοί πολιτικοί
Πολιτικοί των ΗΠΑ
Ιταλοαμερικανοί
Εκπαίδευση στην Λετονία

Η εκπαίδευση στη Λετονία είναι δωρεάν και υποχρεωτική. Η υποχρεωτική εκπαίδευση στη Λετονία περιλαμβάνει δύο χρόνια προσχολικής εκπαίδευσης (η οποία συνήθως ξεκινά στην ηλικία των 5 ετών) και άλλα εννέα χρόνια πρωτοβάθμιας εκπαίδευσης (συνήθως μέχρι την ηλικία των 15/16 ετών).

Το 1996, το ακαθάριστο ποσοστό εγγραφής στα δημοτικά σχολεία ήταν 95.8% και το καθαρό ποσοστό ήταν 89.5% . Ο αριθμός των παιδιών που δεν φοιτούσαν στο δημοτικό σχολείο, σύμφωνα με δεδομένα του 2001, έβαινε σε αυξητική πορεία. Στις αγροτικές περιοχές, ορισμένα σχολεία έχουν κλείσει. Η θέση που δόθηκε στις μειονοτικές γλώσσες στη δευτεροβάθμια εκπαίδευση μετά την μετάβαση των μειονοτικών σχολείων σε δίγλωσση εκπαίδευση το 2004 (60% στα Λετονικά και 40% στη μειονοτική γλώσσα) ήταν θέμα διαμαρτυριών το 2003-2004, ενώ αντίθεση στους νόμους αυτούς εξέφρασε το Προσωπικό Διατήρησης του Ρωσικού Σχολείου και ο Σύνδεσμος Υποστήριξης των Ρωσόγλωσσων Σχολείων.

Σύμφωνα με τα στοιχεία της Ουνέσκο για το 2010, 4.720 φοιτητές από τη Λετονία φοιτούσαν σε δομές τριτοβάθμιες εκπαίδευσης στο εξωτερικό (κυρίως στο Ηνωμένο Βασίλειο, τη Ρωσία και τη Γερμανία), ενώ 1.760 φοιτητές από άλλες χώρες σπούδαζαν σε δομές τριτοβάθμιας εκπαίδευσης στη Λετονία (κυρίως από τη Ρωσία, την Ουκρανία και την Λιθουανία.

Δείτε επίσης 

 Ανθρώπινα δικαιώματα στη Λετονία
 Κατάλογος σχολείων στη Λετονία
 Κατάλογος πανεπιστημίων στη Λετονία
 Ακαδημαϊκή βαθμολόγηση στη Λετονία

Παραπομπές 
 
Λετονία
Σοφία Εστερχάζυ

Η Σοφία Εστερχάζυ-Λίχτενσταϊν (Βιέννη, 5 Σεπτεμβρίου 1798 - Βιέννη, 27 Ιουνίου 1869), ήταν αυστριακή αυλικός. Υπηρέτησε ως Όμπερχοφμαϊστεριν (η Κυρία των Ρομπών) στην αυτοκράτειρα Ελισάβετ της Αυστρίας το 1854-1862. Δεν ήταν αρεστή στην αυτοκράτειρα, καθώς ήταν έμπιστη της πεθεράς της αυτοκράτειρας, της πριγκίπισσας Σόφι της Βαυαρίας και υπήρχε η υποψία ότι ήταν κατάσκοπος της. Περιγραφόταν, επίσης, ως πολύ αυστηρή και η στάση της απέναντι στην Ελισάβετ συγκρινόταν με παιδαγωγού. Αντικαταστάθηκε από την Πολίν φον Κένιγκεγκ. Έχει παρουσιαστεί σε πολλά βιβλία για την Ελισάβετ.

Παντρεύτηκε στη Βιέννη, στις 4 Αυγούστου 1817, τον Κόμη Βίντσενζ Εστερχάζυ φον Γκαλανθα (Μπρατισλάβα, 25 Οκτωβρίου 1787 - Άισγκρουπ, 19 Οκτωβρίου 1835), χωρίς απογόνους.

Βιβλιογραφία 
 Egon Caesar Conte Corti: Elisabeth, "die seltsame Frau". Nach dem schriftlichen Nachlass der Kaiserin, den Tagebüchern ihrer Tochter und sonstigen unveröffentlichten Tagebüchern und Dokumenten. Weltbild Verlag, Άουγκσμπουργκ 2003, (früherer Titel: Sissi - Glück und Tragödie einer großen Kaiserin).

Αυστριακοί ευγενείς
Κυρίες των Ρομπών
Πολίν φον Κένιγκσεγκ

Η Πολίν ("Πολα") Μαρί Κόμισα του Κένιγκσεγκ-Άουλεντορφ, γεν. Κόμισσα του Μπέλγκαρντ (* 2 Απριλίου 1830 στη Βιέννη † 27. Μαΐου 1912 στο Μόναχο  ήταν μια αυστριακή κυρία των τιμών.

Ζωή 
Η Πολίν Κόμισα του Μπέλεγκαρντε ήταν η κόρη του Αυγούστου Κόμη του Μπέλεγκαρντε (1795–1873) και της Τζούλι, γεν. Βαρόνη του Γκούντεχαους (1795-1865). Στις 15 Απριλίου 1857 παντρεύτηκε τον αυστριακό αυλικό και αξιωματικό Άλφρεντ Κόμη του Κένιγκσεγκ στο Άουλεντορφ. Το 1862 την διόρισε η αυτοκράτειρα Ελισάβετ ως Κυρία των Ρομπών. Ομοίως, ο σύζυγός της έγινε αρχιθαλαμηπόλος της αυτοκράτειρας. Ως αποτέλεσμα, το ζευγάρι κατέλαβε την πρώτη θέση στην αυλή της αυτοκράτειρας.

Οι διορισμοί προκάλεσαν κάποια ανησυχία στην αυλή: αφενός, επειδή οι Κένιγκσεγκ δεν ανήκαν στο κόμμα της κυρίαρχης αυτοκράτειρας Μητέρας Αρχιδούκισσας Σοφίας, η οποία έτσι έχασε την επιρροή της. Από την άλλη πλευρά, επειδή η Κόμισσα Κένιγκσεγκ - σε αντίθεση με τον προκάτοχό της, η Κόμισσα Εστερχάιζ-Λιχτενστάιν - ανήκε στην (πρώην κυρίαρχη) ευγενή αριστοκρατία από το γάμο, αλλά όχι από τη γέννηση της, που κυριαρχούσε απολύτως στη βιεννέζικη αυλή, αλλά παρ' όλα αυτά μέσω του νέου της γραφείου κατέταξε όλες οι κυρίες της αυλής, μεταξύ των οποίων οι πριγκίπισσες και οι πρώην κυβερνώσες κόμισσες, το οποίο τις ενόχλησε σημαντικά  .

Στην Πολίν Κένιγκσεγκ απονεμήθηκε το Τάγμα του Έναστρου Σταυρού και θεωρήθηκε έμπιστη της νέας αυτοκράτειρας στα πρώτα της χρόνια στη Βιέννη. Ωστόσο, σύντομα ήρθε σε σύγκρουση με τις ουγγρικές κυρίες των τιμών αναμονή, την Ίντα Φερένζυ και την Μαρί Φεστέτικς, τις οποίες ευνόησε η αυτοκράτειρα και υπέρ των οποίων  γρήγορα αντικαταστάθηκε. Σε γενικές γραμμές, ήταν εχθρική προς τους Ούγγρους φίλους της Σίσι και δεν μιλούσε Ουγγρικά  .

Απόγονοι 
Η Πολίν Κόμισσα Μπελεγκάρντε και ο Άλφρεντ Κόμης Κένιγκσεγκ απέκτησαν έναν γιο:

 Φρανς Χαβιέρ Γιόχαν Μπάπτιστ Γιουσέμππιους Κόμης του Κένιγκσεγκ στο Άουλεντορφ (1858–1927)

Πηγές 
 Εγχειρίδιο αυλής και κράτους της αυστριακής αυτοκρατορίας . Manz, Βιέννη 1868, σελ. 25.
 Το Γοτθικό γενεαλογικό βιβλίο τσέπης των Όικων των Κομήτων. Justus Perthes, Gotha 1893.

Βιβλιογραφία 
 Brigitte Hamann : Elisabeth. Απρόθυμη αυτοκράτειρα . Amalthea, Βιέννη 1982.
 Karin Amtmann: Elisabeth της Αυστρίας: Η πολιτική επιχείρηση της αυτοκράτειρας . Friedrich Pustet, Ρέγκενσμπουργκ 1998.

Διαδικτυακοί σύνδεσμοι 
 Pauline von Bellegarde στο links.org

Αναφορές 

Γυναίκες
Αυστριακοί ευγενείς
Κυρίες των Ρομπών
Μαρία Γκολίτζυνα

Η πριγκίπισσα Μαρία Μιχαηλόβνα Γκολίτζυνα (1834 - 1910) ήταν Ρωσίδα ευγενής, αυλική και φιλάνθρωπος. Υπηρέτησε ως Κυρία των Ρομπών για την αυτοκράτειρα Αλεξάνδρα Φεοντόροβνα (Άλιξ της Έσσης) από το 1894 έως το 1910.

Ζωή 
Ήταν η κόρη του αντιστράτηγου Μιχαήλ Βασιλιγιέβιτι Πάσκοφ και της Μαρία Μπαράνοβα Τροφίμοβνα. Το 1857, παντρεύτηκε τον πρίγκιπα Βλαδίμηρο Ντμιτρίεβιτς Γκολίτσυν (1815-1888). Είχε ένα παιδί, τη Μαρία Βλαντιμίροβνα Γκολίτσινα (1860-1933), η οποία για ένα διάστημα υπηρέτησε ως δεσποινίδα των τιμών.

Η Γκολίτσυνα έγινε Κυρία του Τάγματος της Αγίας Αικατερίνης το 1879. Υπηρέτησε ως αναπληρώτρια πρόεδρος της γνωστής Πατριωτικής Εταιρείας (Ρωσία) το 1896-1910. Η Μαρία Γκολίτζυνα περιγράφεται από τους συγχρόνους της ως επιβλητικός χαρακτήρας και ως ακραία αντιδραστική συντηρητική, αντίθετη σε όλες τις μορφές φιλελεύθερων μεταρρυθμίσεων της αυταρχικής μοναρχίας.  Το 1894 διορίστηκε στη θέση της ανώτερης Κυρίας των Τιμών στη νέα αυτοκράτειρα, με ευθύνη όλων των γυναικών υπαλλήλων της αυλής της αυτοκράτειρας, η οποία είχε επιλεγεί από τη χήρα αυτοκράτειρα Μαρία Φεοντόροβνα (Ντάγκμαρ της Δανίας) .

Σύμφωνα με τον στρατηγό Α.Α. Μοσόλοφ, κανείς δεν ήταν πιο κατάλληλος για να επιβλέπει τις κυρίες των τιμών: "θα ήταν δύσκολο να βρεθεί μία κυρία πιο ταιριαστή από την πριγκίπισσα Γκολίτσυνα για να προσωποποιήσει την υψηλή θέση της Κυρίας των Ρόμπων. . . Είχε μία καλά ανεπτυγμένη αίσθηση για οτιδήποτε δεν ανήκει στην εθιμοτυπία." 

Μετέφερε όλα τα παιδιά της τελευταίας αυτοκράτειρας στη βάπτιση τους.

Την διαδέχτηκε στην αυλική θέση της η Ελισαβέτα Αλεξέεβνα Ναρισκίνα (1838-1928).

Βιβλιογραφία 
 Е. А. Нарышкина. Мои воспоминания. Под властью трех царей. - М .: Новое литературное обозрение, 2014. - 688 с.
 А. А. Мосолов. При дворе последнего императора— СПб., 1992. С. 200.

Παραπομπές 

Ρώσοι ευγενείς
Κυρίες των Ρομπών